PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2013/FH/3/1/018	Bratislava, 08. 08 2013	

Protimonopolný úrad Slovenskej republiky, odbor koncentrácií v správnom konaní 
č. 0015/OK/2013 začatom dňa 05.08.2013 na základe oznámenia zámeru koncentrácie podľa § 10 ods. 10 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov podnikateľmi Ing. Jiří Písařík, bytom [...], Česká republika a Hana Písaříková bytom [...], Česká republika prostredníctvom splnomocneného zástupcu Rödl & Partner Advokáti, s.r.o., so sídlom Lazaretská 8, 811 08 Bratislava 1, Slovenská republika.

r o z h o d o l

na základe § 12 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že s ú h l a s í s koncentráciou, ktorá na základe Návrhu zmluvy o predaji podniku medzi Energetické centrum, a.s. so sídlom Sartorisova 10, 821 06 Bratislava ako predávajúcim a SLOVAKIA ENERGY, s.r.o. so sídlom Plynárenská 7/A, 821 09 Bratislava ako kupujúcim spočíva v získaní nepriamej spoločnej kontroly podnikateľov Ing. Jiřího Písaříka, bytom [...]1, Česká republika a Hany Písaříkovej, bytom [...]2, Česká republika, nad podnikom podnikateľa Energetické centrum, a. s., so sídlom Sartorisova 10, 821 06 Bratislava prostredníctvom spoločnosti SLOVAKIA ENERGY, s.r.o., so sídlom Plynárenská 7/A, 821 09 Bratislava podľa § 9 ods. 1 písm. b) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov.

O d ô v o d n e n i e :

1.	Protimonopolnému úradu Slovenskej republiky, odboru koncentrácií (ďalej len „úrad“) bolo dňa 02.08.2013 podaním zaevidovaným pod č. 1924/2013 podnikateľov Ing. Jiří Písařík, bytom [...]1, Česká republika (ďalej len „Ing. Jiří Písařík“) a Hana Písaříková, bytom [...]2, Česká republika (ďalej len „Hana Písaříková“) prostredníctvom splnomocneného zástupcu Rödl & Partner Advokáti, s.r.o., so sídlom Lazaretská 8, 811 08 Bratislava 1, Slovenská republika (ďalej len „právny zástupca“) doručené oznámenie zámeru koncentrácie (ďalej len „Oznámenie koncentrácie“) podľa § 10 ods. 10 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“). Týmto podaním sa začalo správne konanie vo veci predmetnej koncentrácie vedené pod číslom SK 0015/OK/2013.

2.	Predmetná koncentrácia má vzniknúť tak, ako je uvedené vo výroku tohto rozhodnutia a na základe uvedených podkladov bola úradom posúdená ako zámer koncentrácie.

3.	Lehota 25 pracovných dní na vydanie rozhodnutia vo veci predmetnej koncentrácie v súlade so znením § 11 ods. 1 zákona začala plynúť dňa 05.08.2013.

4.	Úrad na základe skutočností predložených v Oznámení koncentrácie dospel k záveru, že oznámená koncentrácia má vzniknúť získaním nepriamej spoločnej kontroly oznamovateľov nad podnikom podnikateľa Energetické centrum a.s. Podľa zámeru koncentrácie nedochádza k prevodu obchodného mena. Úrad dospel k záveru, že ide o koncentráciu spočívajúcu v získaní kontroly nad podnikom podnikateľa podľa § 9 ods. 1 písm. b) zákona, ktorá podlieha kontrole úradu podľa § 10 ods. 1 písm. a) zákona.

5.	Účastníkom konania v prípade predmetnej koncentrácie sú podnikatelia Ing. Jiří Písařík a Hana Písaříková, ktorí budú nad podnikom podnikateľa Energetické centrum a.s. vykonávať nepriamu spoločnú kontrolu.

6.	Účastníkmi koncentrácie sú podnikateľ Ing. Jiří Písařík a Hana Písaříková na strane nadobúdateľov kontroly a podnikateľ Energetické centrum a.s. na strane nadobúdaného subjektu. 

7.	Ing. Jiří Písařík a Hana Písaříková pôsobia na slovenskom trhu prostredníctvom SLOVAKIA ENERGY, s.r.o., Plynárenská 7/A, 821 09 Bratislava (ďalej len „SLOVAKIA ENERGY“). Ako vyplýva z Oznámenia koncentrácie SLOVAKIA ENERGY je podnikateľ pôsobiaci na maloobchodnom trhu dodávky elektriny a plynu konečným odberateľom. Podnikatelia Ing. Jiří Písařík a Hana Písaříková pôsobia na českom trhu dodávok elektrickej energie a plynu a to prostredníctvom podnikateľov BOHEMIA ENERGY entity, s.r.o.. Podnikateľ COMFORT ENERGY s.r.o. je spoločníkom spoločnosti SLOVAKIA ENERGY Predaj s.r.o., ktorá má pôsobiť na trhu v SR a predmetom jej činnosti je plánovaný predaj produktov SLOVAKIA ENERGY.

8.	Spoločnosť Energetické centrum a.s. pôsobí na maloobchodnom trhu dodávok elektrickej energie a dodávok plynu konečným odberateľom. 

9.	Na základe predložených informácií úrad dospel k záveru, že po uskutočnení predmetnej koncentrácie nebude predmetnou koncentráciou ovplyvnený žiadny z relevantných trhov v zmysle § 5 ods. 1 písm. a), b) alebo c) Vyhlášky.

Záver

10.	Po vyhodnotení všetkých získaných podkladov a informácií úrad dospel k záveru, že posudzovaná koncentrácia značne nenaruší účinnú súťaž na relevantnom trhu, najmä v dôsledku vytvorenia alebo posilnenia dominantného postavenia.

11.	Z predložených informácií a podkladov v Oznámení koncentrácie a jeho doplnení úrad zistil, že nie je dôvod na vydanie rozhodnutia s odôvodnením v plnom rozsahu .

12.	Na základe vyššie uvedených skutočností úrad rozhodol tak, ako je uvedené vo výroku tohto rozhodnutia.

Poučenie:

Podľa § 34 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom Protimonopolného úradu, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia. Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

JUDr. Erika Lovásová		
            riaditeľka odboru koncentrácií		

Rozhodnutie sa doručuje:

Rödl & Partner Advokáti, s.r.o.
Lazaretská 8
811 08 Bratislava 1
Slovenská republika